কুসুমকুমারী দেবী

কুসুমকুমারী দেবী  বা কুসুমকুমারী রায়চৌধুরী (? - ১৯১৫) ছিলেন ঊনবিংশ শতকের বাংলার মহিলা লেখিকাদের অন্যতম যিনি প্রথম মহিলা ঔপন্যাসিক হিসাবে বিবেচিত হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৪৫,  তাঁর রচিত উপন্যাস বিদ্যাসাগর ও সাহিত্য সম্রাট বঙ্কিমচন্দ্র কর্তৃক প্রশংসিত হয়েছিল। 
জীবনী
কুসুমকুমারীর জন্ম  ব্রিটিশ ভারতের উত্তর প্রদেশের মৈনপুরীতে। বিবাহ হয় অধুনা  বাংলাদেশের  বরিশাল জেলার অন্তর্গত  লাকুটিয়া জমিদার বাড়ির রাখালচন্দ্র রায়চৌধুরীর সাথে। কুসুমকুমারী তার স্বামীর সঙ্গে ব্রাহ্মসমাজে অন্তর্ভুক্ত হন এবং সমাজে উপাসনা সভায় ব্রহ্মসঙ্গীত পরিবেশন করতেন। তিনি স্বামীর কাছে উৎসাহিত হয়ে অবসর সময়ে সাহিত্যচর্চাও শুরু করেন। পাশাপাশি নিজে মাতৃভাষায় লেখালেখি করতে থাকেন। তবে তিনি রচিত কোন পুস্তকে নিজের নাম ব্যবহার করতেন না। উল্লেখ থাকত - “কোন মহিলা কর্তৃক প্রণীত।” একজন নিপুণ গৃহকর্ত্রী হয়েও কুসুমকুমারী তার রচনায় ভাষার লালিত্য, রচনার পারিপাট্য, কল্পনার বৈচিত্র্য ও চরিত্রচিত্রাঙ্কনে অপূর্ব কৃতিত্ব প্রদর্শন করছেন।উমেশচন্দ্র দত্ত সম্পাদিত মাসিক পত্রিকা- বামাবোধিনী , ১২৯৬ বঙ্গাব্দের চৈত্র সংখ্যা 
কুসুমকুমারী রচিত উল্লেখযোগ্য গ্রন্থসমূহ হল-
 স্নেহলতা (১৮৯০) - সামাজিক উপন্যাস
প্রেমলতা (১৮৯২) - সামাজিক উপন্যাস 
প্রসূনাঞ্জলি (১৯০০)- ধর্মসন্দর্ভমূলক
শান্তিলতা (১৯০২)
উপন্যাস 
মর্মোচ্ছাস (১৯০৪) কাব্যগ্রন্থ 
লুৎফ-উন্নিসা (১৯০৫) 
তার রচিত গ্রন্থসমূহ সুধীসমাজে সমাদৃত হয়েছিল।

ঈশ্বরচন্দ্র বিদ্যাসাগর কুসুমকুমারীর স্নেহলতা উপন্যাস সম্পর্কে উল্লেখ করেন- 

অন্যদিকে তার আর একটি সামাজিক উপন্যাস- প্রেমলতা উপন্যাস সম্পর্কে সাহিত্য সম্রাট বঙ্কিমচন্দ্র চট্টোপাধ্যায় লেখেন -

কবি, সাহিত্যিক ও দ্বিজেন্দ্র-জীবনীকার দেবকুমার রায়চৌধুরী (১৮৮৬ - ১৯২৯) হলেন কুসুমকুমারীর পুত্র। কুসুমকুমারী ১৯১৫ খ্রিস্টাব্দে (১৩২২ বঙ্গাব্দের ভাদ্র মাসে) প্রয়াত হন।

তথ্যসূত্র

বিষয়শ্রেণী:১৯১৫ -এ মৃত্যু
বিষয়শ্রেণী:মৈনপুরী জেলার ব্যক্তি
বিষয়শ্রেণী:বাঙালি লেখিকা
বিষয়শ্রেণী:ভারতীয় নারী ঔপন্যাসিক